17 Айыҡ фекерле булайыҡ: көсөбөҙҙөң сикле булғанын онотмайыҡ. Көсөбөҙҙө ниндәйҙер эштәргә сарыф итер алдынан, яҡшылап уйларға кәрәк. Мәҫәлән, беҙ, мөлкәт йыйырға тырышып, көсөбөҙҙө бушҡа сарыф итергә мөмкин. Бер йәш бай кеше: «Мәңгелек тормош алыр өсөн миңә нимә эшләргә кәрәк?» — тип һорағас, Ғайсаның уға нимә тип яуап биргәненә иғтибар итегеҙ. Был йәш кеше Муса ҡанунын инде тотҡан булған. Ул, күрәһең, яҡшы кеше булған, сөнки, Марк китабында әйтелгәнсә, Ғайсаның «күңеленә хуш» килгән. Ғайса уға: «Бар, булған мөлкәтеңде һат... Унан һуң кил дә Миңә эйәр», — тип тәҡдим иткән. Был йәш кеше Ғайсаның шәкерте булырға теләгән, әммә байлығын ҡалдыра алмаған (Марк 10:17—22). Һөҙөмтәлә ул, Ғайсаның ҡамытын кире ҡағып, байлыҡтың ҡоло булып ҡалған (Матф. 6:24). Ә һеҙ нимәне һайлар инегеҙ?